 عزل بنكيران بسبب فشله في تشكيل حكومة أثار موجة من التشفي والفرح عند العديد في المواقع الإجتماعية ، علما أن هذا الفشل كان بسبب عرقلة فاعلين سياسيين آخرين للمسلسل الدمقراطي وبسبب انتهازيتهم وجشعهم ، وطبعا تم تناسيهم فهاد الموجة الهيستيرية للسخرية والتشفي فبنكيران ، وللأسف كانت حتى من طرف ناس منتمين لأحزاب على رأسها الناس لي كيحاولوا يجهضوا التجربة الديمقراطية ، هاد التشفي الغير مبرر ولي مرده عند الكثير هو حداثيتهم وتحاملهم على كل ما هو إسلامي ، لكن أظن أنه ليس من الحداثة في شيئ القبول بعرقلة الديمقراطية . بزاف أن بنكيران الذي زاد الفقير فقرا والغني غنى وإمتثل لإملائات صندوق النقد الدولي ، في حين كلنا عارفين أنه مايمكنش فالوقت الحالي متمثاتلش لصندوق النقد الدولي وللمتغيرات الإقتصادية والسياسية الجديدة فالعالم ، وأن أي واحد غادي يجي من غير بنكيران غادي يمتاثل حتى هو واخا يكون سيلفادور ألندي ، والموشكيل هو ملي كيجي هاد الإنتقاد من طرف أفراد منتمين لرؤساء أحزاب كيطيحو السروال غي مع صندوق محمد الخامس مابقى غير صندوق النقد كلنا عارفين أننا عايشنا أحد أكثر الزعماء السياسيين شعبية ومكانة واحتراما لذا العامة ، وأن العديد من المصوتين على حزبه مصوتوش على الحزب بقدر مصوتو على شخص بنكيران كقائد وزعيم سياسي ، وحاليا مكاينش منافس ليه حقيقي فسوق السياسة ، ولكن هاد العرقلة ديال تشكيل الحكومة والتعنت ديال الأحزاب الأخرى لي تسببات في عزل بنكيران . راه فالواقع هادي انتكاسة ديمقراطية وماشي خبر لي خاص نفرحوا ليه رغم اختلافنا مع بنكيران ، ولكن فالعمق هنا ضرب كبير للعملية الديمقراطية لي باقا فتية فالجذور ديالها ، وضربها من قبل أفراد فاسدين شعبويين انتهازيين ، والكارثة هي هاد التهليل الجماعي فرحة بفشل بنكيران فتشكيل حكومة ، راه خاص يكون بنادم سايطليه الريح فراسو باش يفرح لهادشي ، راه التفافة على ارادة شعبية من قبل حماة الفساد ، ومع ذلك تنوض كحداثي وغي حيث بنكيران خوانجي وتتشفى فيه ، راه نتا لي ضعتي ماشي هو ، وهنا فين كيبان الوعي السياسي ديال المغاربة وكيفاش باقا حاكماهم العاطفة كثر من كولشي ، حيث راه التخلص من الأجدى أنه كان يكون من الزعماء السياسيين الفاسدين لي عرقلوا تشكيل الحكومة . 
لأي حداثي تقدمي يساري …كايتشفى ف بنكيران: راه أنت اللي ضعتي ماشي هو